**ПРЕДЛОЖЕНИЯ ЗА ДЕЙНОСТТА

НА НАРОДНО ЧИТАЛИЩЕ "СВЕТЛИНА1939" гр. ПОМОРИЕ**

**ЗА 2021 ГОДИНА**

**1.Увод:**Дейността на НЧ”Светлина 1939” гр. Поморие през 2021г. ще осъществява в една динамично променяща се епидемична обстановка, която ще се регулира от Националния Оперативен Щаб, Министерството на Здравеопазването, Министерството на Културата, Общинския оперативен Щаб и ръководството на Община Поморие.
Това неминуемо ще се отрази на дейността ни, както за организацията и провеждането на културните събития, така и за обученията и работата на школите, групите и съставите, които започнаха да функционират през учебната 2020/21г.
Настоящите предложения са разработени на базата на добрия опит и практика, доказани във времето, и са съобразени с наличните ни материални и човешки ресурси.

**2.Целите**, които си поставяме за 2021 г. са свързани с развитието и обогатяването на личността, и творческото израстване на младите хора.
Приоритетите в читалищната ни дейност са в съответствие с националните и местни политики за общностно развитие, и европейските директиви в тази връзка.
Залагаме ги като краткосрочни - в рамките на дадено събитие, проява, участие, през годината, и като дългосрочни, които ще утвърдят във времето читалището ни като важна обществена институция, насочена към нарасналите потребности на хората. В тази перспектива ще спомагаме за изграждането на младите хора като личности с европейска ценностна система.

**3.Направления:**Акценти в работата ни през 2021г. :
- Присъствието на младото поколение в читалищната дейност;
- Взаимоотношения на читалището с държавната, областната и общинската администрация;
- Прилагане на добър опит и европейски практики на читалищата от страната;
- Сътрудничество и съвместна работа с близки институции и НПО - училища, културни домове за работа с деца и младежи**;НПО , ПК,
-** Използване на читалищна мрежа,като възможност за творчески обмен и сътрудничество;
- Подобряване на социалния статус и кадрови потенциал на работещите в читалището;
- Обогатяване на книжния фонд на читалищната ни библиотека;
-Подобряване на сградния фонд, обогатяване на МТБ, подобряване на културната среда за провеждане на събития;

**4. Основни дейности на читалището през годината**
**- Библиотечна дейност**;

**- Любителско творчество** - за развиване на музикални, певчески, художествени и сценични умения чрез школите по изобразително и приложно изкуство; детска музикална школа по пиано, солфеж, китара, вокално пеене; детска куклено-театрална студия “Светулка”;

**- Допълнителни дейности** – работа по проекти с външно финансиране, като водеща и партнираща организация ;
**- Дейности на читалището с местната общност** - чуждо езиково обучение за възрастни - български език за рускоговорящи;
**- Компютърно и информационно обслужване**; Обучение в НКГ и съвременни средства за комуникация;
**- Участие на читалището в процесите на изграждане на гражданското общест**во- доброволчески инициативи, провеждане на кампании, екологични инициативи;
**- Чествания, провеждане на празници, тържества, годишнини,** **фестивали**,чрез работа по българския фолклорен календар и участия в културния календар на Община Поморие;
**- Съвместни инициативи с партниращи организации** – училища, читалища, детски градини, пенсионерски клуб, НПО;
**- Участия във фестивали, конкурси, гаст**роли - в страната и чужбина;

**И през 2021 г. водеща за нас ще бъде ролята на читалището ни като будител на националния дух и самосъзнание на българина!**
Без да подменяме същността на читалищната идея, ще се стремим да бъдем в крак с времето, в което живеем, да развиваме гражданската общност като я просвещаваме и възпитаваме любов към бългащината, като работим за формиране на знания, култура, и я провокираме към активност. Това е и нашата мисия, която164 години е водеща за читалищното дело, и не е променяна във времето!

**ПРЕДСТАВЯМЕ ВИ – НОВО ПРОЕКТНО ПРЕДЛОЖЕНИЕ :
 „ Изкуство в пространството, или пространство за изкуството”**Проектът цели да представи иновативните идеи на млади творци и богата програма от събития, произведения на съвременното изкуство . Чрез тях да се постигне промяна в облика на градската среда и да се предостави възможност за комуникация с публиката.
Основната локация да бъде централната част на градината около читалищната срада- лятната сцена, както и локации около игрището, скайд парка, кафе «Трафик», подходите към градината.

**Секретар:
Д.Китанова**